strabo.geographica 5.1.9
τῆς δὲ τοῦ Διομήδους δυναστείας περὶ τὴν θάλατταν ταύτην αἵ τε Διομήδειοι νῆσοι μαρτύρια καὶ τὰ περὶ Δαυνίους καὶ τὸ Ἄργος τὸ Ἵππιον ἱστορούμενα · περὶ ὧν ἐροῦμεν ἐφʼ ὅσον πρὸς ἱστορίαν χρήσιμον , τὰ δὲ πολλὰ τῶν μυθευομένων ἢ κατεψευσμένων ἄλλως ἐᾶν δεῖ , οἷον τὰ περὶ Φαέθοντα καὶ τὰς Ἡλιάδας τὰς ἀπαιγειρουμένας περὶ τὸν Ἠριδανόν , τὸν μηδαμοῦ γῆς ὄντα , πλησίον δὲ τοῦ Πάδου λεγόμενον , καὶ τὰς Ἠλεκτρίδας νήσους τὰς πρὸ τοῦ Πάδου καὶ μελεαγρίδας ἐν αὐταῖς · οὐδὲ γὰρ τούτων οὐδέν ἐστιν ἐν τοῖς τόποις . τῷ δὲ Διομήδει παρὰ τοῖς Ἑνετοῖς ἀποδεδειγμέναι τινὲς ἱστοροῦνται τιμαί · καὶ γὰρ θύεται λευκὸς ἵππος αὐτῷ , καὶ δύο ἄλση τὸ μὲν Ἥρας Ἀργείας δείκνυται τὸ δʼ Ἀρτέμιδος Αἰτωλίδος . προσμυθεύουσι δʼ , ὡς εἰκός , τὸ ἐν τοῖς ἄλσεσι τούτοις ἡμεροῦσθαι τὰ θηρία καὶ λύκοις ἐλάφους συναγελάζεσθαι , προσιόντων δὲ τῶν ἀνθρώπων καὶ καταψώντων ἀνέχεσθαι , τὰ δὲ διωκόμενα ὑπὸ τῶν κυνῶν , ἐπειδὰν καταφύγῃ δεῦρο , μηκέτι διώκεσθαι . φασὶ δέ τινα τῶν πάνυ γνωριζόμενον ὡς εἴη φιλέγγυος καὶ σκωπτόμενον ἐπὶ τούτῳ περιτυχεῖν κυνηγέταις λύκον ἐν τοῖς δικτύοις ἔχουσιν · εἰπόντων δὲ κατὰ παιδιάν , εἰ ἐγγυᾶται τὸν λύκον ἐφʼ ᾧτε τὰς ζημίας ἃς εἴργασται διαλύσειν , ἀφήσειν αὐτὸν ἐκ τῶν λίνων , ὁμολογῆσαι . ἀφεθέντα δὲ τὸν λύκον ἵππων ἀγέλην ἀπελάσαντα ἀκαυτηριάστων ἱκανὴν προσαγαγεῖν πρὸς τὸν τοῦ φιλεγγύου σταθμόν · τὸν δʼ ἀπολαβόντα τὴν χάριν καυτηριάσαι τε τὰς ἵππους λύκον , καὶ κληθῆναι λυκοφόρους , τάχει μᾶλλον ἢ κάλλει διαφερούσας · τοὺς δʼ ἀπʼ ἐκείνου διαδεξαμένους τό τε καυτήριον φυλάξαι καὶ τοὔνομα τῷ γένει τῶν ἵππων , ἔθος δὲ ποιῆσαι θήλειαν μὴ ἐξαλλοτριοῦν , ἵνα μένοι παρὰ μόνοις τὸ γνήσιον γένος , ἐνδόξου γενομένης ἐνθένδε ἱππείας . νυνὶ δέ , ὥσπερ ἔφαμεν , πᾶσα ἐκλέλοιπεν ἡ τοιαύτη ἄσκησις . μετὰ δὲ τὸ Τίμαυον ἡ τῶν Ἰστρίων ἐστὶ παραλία μέχρι Πόλας , ἣ πρόσκειται τῇ Ἰταλίᾳ . μεταξὺ δὲ φρούριον Τεργέστε Ἀκυληίας διέχον ἑκατὸν καὶ ὀγδοήκοντα σταδίους · ἡ δὲ Πόλα ἵδρυται μὲν ἐν κόλπῳ λιμενοειδεῖ νησίδια ἔχοντι εὔορμα καὶ εὔκαρπα , κτίσμα δʼ ἐστὶν ἀρχαῖον Κόλχων τῶν ἐπὶ τὴν Μήδειαν ἐκπεμφθέντων , διαμαρτόντων δὲ τῆς πράξεως καὶ καταγνόντων ἑαυτῶν φυγήν τὸ μὲν φυγάδων κεν ἐνίσποι Γραικὸς ὡς Καλλίμαχος εἴρηκεν ἀτὰρ κείνων γλῶσσʼ ὀνόμηνε Πόλας . τὰ μὲν δὴ πέραν τοῦ Πάδου χωρία οἵ τε Ἑνετοὶ νέμονται καὶ οἱ μέχρι Πόλας . ὑπὲρ δὲ τῶν Ἑνετῶν Κάρνοι καὶ Κενόμανοι καὶ Μεδόακοι καὶ Ἴνσουβροι , ὧν οἱ μὲν πολέμιοι τοῖς Ῥωμαίοις ὑπῆρξαν , Κενόμανοι δὲ καὶ Ἑνετοὶ συνεμάχουν καὶ πρὸ τῆς Ἀννίβα στρατείας , ἡνίκα Βοΐους καὶ Ἰνσούβρους ἐπολέμουν , καὶ μετὰ ταῦτα .
Lemmas: ὁ δέ ὁ Διομήδης δυναστεία περί ὁ θάλασσα οὗτος ὁ τε Διομήδειος νῆσος μαρτύριον καί ὁ περί Δαύνιος καί ὁ Ἄργος ὁ Ἵππιος ἱστορέω · περί ὅς λέγω ἐπί ὅσος πρός ἱστορία χρήσιμος , ὁ δέ πολύς ὁ μυθεύω ἤ καταψεύδομαι ἄλλος ἐάω δέω , οἷος ὁ περί Φαέθων καί ὁ Ἡλιάδης ὁ ἀπαιγειρόομαι περί ὁ Ἠριδανός , ὁ μηδαμοῦ γῆ εἰμί , πλησίον δέ ὁ Πάδος λέγω , καί ὁ Ἠλεκτρίς νῆσος ὁ πρό ὁ Πάδος καί μελεαγρίς ἐν αὐτός · οὐδέ γάρ οὗτος οὐδείς εἰμί ἐν ὁ τόπος . ὁ δέ Διομήδης παρά ὁ Ἑνετός ἀποδείκνυμι τις ἱστορέω τιμή · καί γάρ θύω λευκός ἵππος αὐτός , καί δύο ἄλσος ὁ μέν Ἥρα Ἀργεῖος δείκνυμι ὁ δέ Ἄρτεμις Αἰτωλίς . προσμυθεύω δέ , ὡς ἔοικα , ὁ ἐν ὁ ἄλσος οὗτος ἡμερόω ὁ θηρίον καί λύκος ἔλαφος συναγελάζομαι , προσέρχομαι δέ ὁ ἄνθρωπος καί καταψάω ἀνέχω , ὁ δέ διώκω ὑπό ὁ κύων , ἐπειδάν καταφεύγω δεῦρο , μηκέτι διώκω . φημί δέ τις ὁ πάνυ γνωρίζω ὡς εἰμί φιλέγγυος καί σκώπτω ἐπί οὗτος περιτυγχάνω κυνηγέτης λύκος ἐν ὁ δίκτυον ἔχω · λέγω δέ κατά παιδιά , εἰ ἐγγυάω ὁ λύκος ἐπί ὅστε ὁ ζημία ὅς ἐργάζομαι διαλύω , ἀφίημι αὐτός ἐκ ὁ λίνον , ὁμολογέω . ἀφίημι δέ ὁ λύκος ἵππος ἀγέλη ἀπελαύνω ἀκαυτηρίαστος ἱκανός προσάγω πρός ὁ ὁ φιλέγγυος σταθμός · ὁ δέ ἀπολαμβάνω ὁ χάρις καυτηριάζω τε ὁ ἵππος λύκος , καί καλέω λυκοφόρος , τάχος μάλα ἤ κάλλος διαφέρω · ὁ δέ ἀπό ἐκεῖνος διαδέχομαι ὁ τε καυτήριον φυλάσσω καί ὄνομα ὁ γένος ὁ ἵππος , ἔθος δέ ποιέω θῆλυς μή ἐξαλλοτριόω , ἵνα μένω παρά μόνος ὁ γνήσιος γένος , ἔνδοξος γίγνομαι ἐνθένδε ἱππεία . νυνί δέ , ὥσπερ φημί , πᾶς ἐκλείπω ὁ τοιοῦτος ἄσκησις . μετά δέ ὁ Τίμαυος ὁ ὁ Ἴστριος εἰμί παραλία μέχρι Πόλα , ὅς πρόσκειμαι ὁ Ἰταλία . μεταξύ δέ φρούριον Τεργέστε Ἀκυληΐα διέχω ἑκατόν καί ὀγδοήκοντα στάδιον · ὁ δέ Πόλα ἱδρύω μέν ἐν κόλπος λιμενοειδής νησίδιον ἔχω εὔορμος καί εὔκαρπος , κτίσμα δέ εἰμί ἀρχαῖος Κόλχος ὁ ἐπί ὁ Μήδεια ἐκπέμπω , διαμαρτάνω δέ ὁ πρᾶξις καί καταγιγνώσκω ἑαυτοῦ φυγή ὁ μέν φυγάς ἄν ἐνέπω Γραικός ὡς Καλλίμαχος λέγω ἀτάρ ἐκεῖνος γλῶσσα ὀνομαίνω Πόλα . ὁ μέν δή πέραν ὁ Πάδος χωρίον ὁ τε Ἑνετός νέμω καί ὁ μέχρι Πόλα . ὑπέρ δέ ὁ Ἑνετός Κάρνος καί Κενομάνοι καί Μεδόακος καί Ἴνσουβρος , ὅς ὁ μέν πολέμιος ὁ Ῥωμαῖος ὑπάρχω , Κενομάνοι δέ καί Ἑνετός συμμαχέω καί πρό ὁ Ἀννίβας στρατεία , ἡνίκα Βοΐος καί Ἰνσούβρος πολεμέω , καί μετά οὗτος .